CELEX: 
Language: ro
Date: 2022-01-21 00:00:00
Title: REGULAMENTUL DE PUNERE ÎN APLICARE (UE) / AL COMISIEI de definire a criteriilor care permit determinarea faptului că o navă produce cantități reduse de deșeuri și le gestionează într-un mod durabil și rațional din punct de vedere ecologic, în conformitate cu Directiva (UE) 2019/883 a Parlamentului European și a Consiliului

REGULAMENTUL DE PUNERE ÎN APLICARE (UE) …/… AL COMISIEI
            
            
               din 21.1.2022
            
            
               de definire a criteriilor care permit determinarea faptului că o navă produce cantități reduse de deșeuri și le gestionează într-un mod durabil și rațional din punct de vedere ecologic, în conformitate cu Directiva (UE) 2019/883 a Parlamentului European și a Consiliului
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Directiva (UE) 2019/883 a Parlamentului European și a Consiliului din 17 aprilie 2019 privind instalațiile portuare de preluare pentru predarea deșeurilor provenite de la nave, de modificare a Directivei 2010/65/UE și de abrogare a Directivei 2000/59/CE
                  1
               , în special articolul 8 alineatul (5),
            
            
               întrucât:
            
            
               (1)În scopul reducerii taxelor prevăzute la articolul 8 alineatul (4) din Directiva (UE) 2019/883, trebuie utilizate criteriile din anexă.
            
            
               (2)Criteriile stabilite în secțiunea 1 a anexei reflectă eforturile esențiale de reducere a deșeurilor. Prin urmare, acestea trebuie să fie obligatorii.
            
            
               (3)Criteriile suplimentare prevăzute în secțiunea 2 a anexei pot fi aplicate pentru a încuraja utilizarea unor practici și echipamente specifice, care pot fi utile inclusiv pentru reducerea deșeurilor. Prin urmare, aceste criterii trebuie să fie facultative. 
            
            
               (4)Pentru a asigura condiții uniforme pentru aplicarea reducerii taxelor prevăzute la articolul 8 alineatul (5) din Directiva (UE) 2019/883, este indispensabil ca statele membre să aplice o metodologie armonizată. Prin urmare, actele de punere în aplicare adoptate în temeiul Directivei (UE) 2019/883 trebuie să ia forma unor regulamente de punere în aplicare. 
            
            
               (5)Măsurile prevăzute de prezentul regulament sunt conforme cu avizul Comitetului pentru siguranța maritimă și prevenirea poluării de către nave,
            
            
               ADOPTĂ PREZENTUL REGULAMENT:
            
            
               Articolul 1
            
            
               1.La calcularea reducerii taxei în conformitate cu articolul 8 alineatul (5) primul paragraf litera (b) din Directiva (UE) 2019/883, instalațiile portuare de preluare sau autoritățile portuare țin seama de criteriile stabilite în secțiunea 1 a anexei.
            
            
               2.La calcularea reducerii taxei în conformitate cu articolul 8 alineatul (5) primul paragraf litera (b) din Directiva (UE) 2019/883, instalațiile portuare de preluare sau autoritățile portuare pot lua în considerare criteriile stabilite în secțiunea 2 a anexei.
            
            
               Articolul 2
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
         
         
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 21.1.2022
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 151, 7.6.2019, p. 116. 
               
            
      
    ---documentbreak--- 
      
         
         
            
               ANEXĂ 
            
            
            
               Secțiunea 1 
            
            
               Lista criteriilor obligatorii menționate la articolul 1 alineatul (1) 
            
            
                     
                        Criterii
                     
                  
                  
                     
                        Elemente conexe
                     
                  
                  
                     
                        Anexa corespunzătoare la Convenția MARPOL
                     
                  
                  
                     
                        Mijloace posibile de verificare
                           1
                        
                     
                  
               
                     
                        Trierea la bord în conformitate cu Rezoluția MEPC.295(71) și asigurarea predării către instalații portuare de preluare adecvate în conformitate cu articolul 4 alineatul (2) litera (d) din Directiva (UE) 2019/883.
                     
                  
                  
                     
                        Funcționare și gestionare
                     
                  
                  
                     
                        Anexa V
                     
                  
                  
                     
                        Green Award, ISO 21070, Blue Angel, Green Marine, confirmarea predării deșeurilor, planul specific al navei pentru gestionarea deșeurilor aprobat de societatea de clasificare a navelor, ISO 14001 – Sistemul de management de mediu.
                     
                  
               
                     
                        Politici de achiziții durabile din punctul de vedere al mediului (reducerea materialelor de ambalare, cum ar fi ambalarea în vrac și evitarea plasticului de unică folosință)
                     
                  
                  
                     
                        Gestionare
                     
                  
                  
                     
                        Anexa V
                     
                  
                  
                     
                        Green Award, ISO 21070, Blue Angel, Green Marine, planul specific al navei pentru gestionarea deșeurilor aprobat de societatea de clasificare a navelor, ISO 14001 – Sistemul de management de mediu.
                     
                  
               
               Secțiunea 2 
            
            
               Lista criteriilor facultative menționate la articolul 1 alineatul (2)
            
            
                     
                        Criterii
                     
                  
                  
                     
                        Elemente conexe
                     
                  
                  
                     
                        Anexa corespunzătoare la Convenția MARPOL
                     
                  
                  
                     
                        Mijloace posibile de verificare
                           2
                        
                     
                  
               
                     
                        Utilizarea combustibililor alternativi
                           3
                         și a altor surse de energie în timpul călătoriei către portul de escală sau la dană (de exemplu, energie electrică din rețeaua terestră, energie eoliană, energie solară)
                     
                  
                  
                     
                        Designul, tehnologia și funcționarea navelor
                     
                  
                  
                     
                        Anexa I
                     
                  
                  
                     
                        Green Award, notele de livrare a combustibilului, registrul de combustibil, certificatul de clasificare sau reglementare, planul de gestionare a eficienței energetice a navelor (SEEMP).
                     
                  
               
                     
                        Utilizarea unui sistem „White Box” < 5ppm (pentru a controla și monitoriza deversarea apei de santină de pe navă)
                     
                  
                  
                     
                        Tehnologie și funcționare
                     
                  
                  
                     
                        Anexa I
                     
                  
                  
                     
                        Certificatul de clasificare, documentația omologării de tip
                     
                  
               
                     
                        Separator apă uleioasă (OWS) < 5 ppm
                     
                  
                  
                     
                        Tehnologie și funcționare
                     
                  
                  
                     
                        Anexa I
                     
                  
                  
                     
                        Certificat de clasificare, documentația omologării de tip, Green Award, Clean Shipping Index (CSI), Green Marine, Blue Angel
                     
                  
               
                     
                        OWS <5 ppm + sistem de alarmă și oprire automată pentru nave 
                        <10 000 GT
                     
                  
                  
                     
                        Tehnologie și funcționare
                     
                  
                  
                     
                        Anexa I
                     
                  
                  
                     
                        Certificat de clasificare, documentația omologării de tip, Green Award, CSI, Green Marine, Blue Angel
                     
                  
               
                     
                        Nava nu utilizează echipamente de filtrare a hidrocarburilor pentru deversări, ci separă toate apele de santină și nămolurile și le evacuează ulterior în instalațiile portuare de preluare
                     
                  
                  
                     
                        Funcționare
                     
                  
                  
                     
                        Anexa I
                     
                  
                  
                     
                        Registrul de combustibil, chitanțe pentru deșeuri
                     
                  
               
                     
                        Sistem de tratare a apelor uzate în conformitate cu Rezoluția MEPC.227(64) a Organizației Maritime Internaționale pentru toate navele, cu excepția navelor de pasageri care operează în zone speciale reglementate de anexa IV la Convenția MARPOL
                     
                  
                  
                     
                        Tehnologie, funcționare și gestionare
                     
                  
                  
                     
                        Anexa I
                     
                  
                  
                     
                        Declarația UE de conformitate în conformitate cu Directiva 2014/90/UE a Parlamentului European și a Consiliului
                           4
                         sau certificatul de clasificare. În plus, verificarea periodică în cursul utilizării de către un verificator independent.
                     
                  
               
                     
                        Nava nu deversează ape uzate în mare și predă toate apele uzate netratate și/sau tratate și/sau nămolurile de epurare în instalațiile portuare de preluare
                     
                  
                  
                     
                        Funcționare
                     
                  
                  
                     
                        Anexa I
                     
                  
                  
                     
                        Chitanțe pentru deșeuri
                     
                  
               
                     
                        Reutilizarea și reciclarea la bord
                     
                  
                  
                     
                        Funcționare și gestionare
                     
                  
                  
                     
                        Anexa V
                     
                  
                  
                     
                        ISO 21070, Green Marine, ISO 14001 – Sistemul de management de mediu.
                     
                  
               
            
            
         
         
            
                  
                     (1)
                  
                        Pot fi acceptate sisteme suplimentare prin care navele pot demonstra că îndeplinesc criteriile.
               
               
                  
                     (2)
                  
                        Pot fi acceptate sisteme suplimentare prin care navele pot demonstra că îndeplinesc criteriile.
               
               
                  
                     (3)
                  
                        Conform definiției din Directiva 2014/94/UE a Parlamentului European și a Consiliului din 22 octombrie 2014 privind instalarea infrastructurii pentru combustibili alternativi (JO L 307, 28.10.2014, p. 1).
               
               
                  
                     (4)
                  
                        Directiva 2014/90/UE a Parlamentului European și a Consiliului din 23 iulie 2014 privind echipamentele maritime și de abrogare a Directivei 96/98/CE a Consiliului (JO L 257, 28.8.2014, p. 146).